2013年胡列治襲擊案

2013年胡域治襲擊事件係發生喺英國倫敦胡列治嘅一單襲擊案，大概發生喺當地時間2013年5月22號下晝2點20分左右，英國陸軍皇家近衞團軍嘅樂隊鼓手李域比放工經過倫敦胡列治惠靈頓街時，俾兩名襲擊者殺死。

域比首先俾車撞到，然後再俾兩名襲擊者用刀同菜刀斬死。兩名襲擊者之後將域比條屍拖到馬路，重叫人影相，襲擊者都係尼日利亞裔嘅英國穆斯林。

死者

李域比係英國陸軍皇家近衞團軍樂隊嘅鼓手，來自大曼徹斯特，喺倫敦塔幫手請人同助理，曾經喺塞浦路斯、德國同阿富汗服役。李域比有前妻同2歲大嘅仔。

襲擊
英國警方喺下晝2點20分收到有人報警關於胡列治襲擊事件，喺惠靈頓街接近胡列治南部循環路約翰威爾遜街交界，離李域比駐守嘅皇家砲兵營有300至400米遠。李域比當時放工，身穿印有「英雄救援」字眼嘅T恤。佢俾一架Vauxhall Tigra蓄意撞到，之後俾兩名襲擊者用刀同菜刀斬死，兩名襲擊者重想斬佢個頭落嚟。其中一名襲擊者喺襲擊後大叫「大讚辭」。

參攷

2013年
恐怖活動
格林尼治區